《怀昔》
宋代·赵蕃

君不见昔日朗州刺史贤何多，考功右史考不磨。
当时岂亦为考计，民自思之相与纪。
如何后世异于是，我自为我民为尔。
但忧潦浸务安居，不虑旱年当使水。
一时掘凿恐不深，今日车戽乃无地。
常闻退之勇词讼风伯，甫也亦欲鞭起雷公洗吴越。
我知二子属风雷，引喻政合离骚辙。
虽然柳州{左礻右昔}说义甚显，神且逃难吏何免。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。